ประกาศกระทรวงพาณิชย์เรื่อง กำหนดชนิด และลักษณะของเครื่องวัดความยาวรายละเอียดของวัสดุที่ใช้ผลิต และอัตราเผื่อเหลือเผื่อขาด อาศัยอำนาจตามความในมาตรา๕ มาตรา ๘ วรรคสอง มาตรา ๑๖ และมาตรา ๒๖ แห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่๓) พ.ศ. ๒๕๕๗ รัฐมนตรีว่าการกระทรวงพาณิชย์โดยคำแนะนำของคณะกรรมการชั่งตวงวัดออกประกาศไว้ดังต่อไปนี้ข้อ ๑[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ ในประกาศนี้อัตราเผื่อเหลือเผื่อขาด (Maximum Permissible Errors : MPE) หมายความว่า ค่าความคลาดเคลื่อนที่ยอมให้ได้สูงสุดของเครื่องวัดนั้นๆส่วนตั้งศูนย์ (Zero Setting Devices) หมายความว่า ส่วนที่ใช้ปรับให้เครื่องวัดแสดงค่าเป็นศูนย์ส่วนแสดงค่า (Indicating Devices) หมายความว่าส่วนของเครื่องวัดที่ใช้แสดงค่าปริมาณของสิ่งที่วัดขั้นหมายมาตรา (Scale Marks) หมายความว่า ขีดหรือเครื่องหมายอื่น ๆ บนที่แสดงค่าซึ่งใช้ระบุค่าปริมาณที่วัดช่องขั้นหมายมาตรา (Scale Interval) หมายความว่าระยะระหว่างสองขั้นหมายมาตราที่ติดต่อกันโดยวัดตามแนวกึ่งกลางของขั้นหมายมาตราที่เล็กที่สุดพิกัดกำลัง (Capacity) หมายความว่า ระยะความยาวระหว่างขั้นหมายมาตราศูนย์ถึงขั้นหมายมาตราสูงสุดโดยไม่รวมขั้นหมายมาตราเผื่อขั้นหมายมาตราเผื่อ หมายความว่า ขั้นหมายมาตราที่แสดงค่ากำกับถัดจากขั้นหมายมาตราสูงสุดแต่ต้องยาวไม่เกินกว่า๔๐ เซนติเมตรลักษณะ ๑เครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่๓) พ.ศ. ๒๕๕๗ ข้อ ๓ ให้เครื่องวัดความยาวทั้งที่มีส่วนแสดงค่าแบบแอนะล็อกและส่วนแสดงค่าแบบดิจิทัลอยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด(ฉบับที่ ๓) พ.ศ. ๒๕๕๗ แต่ไม่รวมถึงเครื่องวัดที่มีความเที่ยงสูง เช่น gauge block ,precision line measures เป็นต้นลักษณะ ๒ชนิดของเครื่องวัดความยาว ข้อ ๔ เครื่องวัดความยาว คือเครื่องวัดความยาวที่สามารถมองเห็นระยะความยาวของเครื่องวัดขณะใช้งานชนิดของเครื่องวัดความยาวมี๖ ชนิด ดังต่อไปนี้(๑) เครื่องวัดความยาวชนิดบรรทัดตรง(๒) เครื่องวัดความยาวชนิดพับได้(๓) เครื่องวัดความยาวชนิดสายแถบโลหะม้วนกลับอัตโนมัติ(๔) เครื่องวัดความยาวชนิดสายแถบที่ทำด้วยใยแก้วสังเคราะห์(๕) เครื่องวัดความยาวชนิดสายแถบโลหะและโซ่(๖) เครื่องวัดความยาวชนิดสายแถบโลหะที่ประกอบกับลูกดิ่งลักษณะ ๓ลักษณะ รายละเอียดวัสดุที่ใช้ผลิต และอัตราเผื่อเหลือเผื่อขาด หมวด ๑บททั่วไป ข้อ ๕ เครื่องวัดความยาว ที่ใช้ในการซื้อขาย หรือแลกเปลี่ยนสินค้ากับผู้อื่นหรือการให้บริการวัดหรือการใช้เครื่องวัดเพื่อประโยชน์ในการคำนวณค่าตอบแทน ค่าภาษีอากรและค่าธรรมเนียมต้องมีลักษณะตามที่กำหนดไว้ในประกาศนี้ผู้ใดประสงค์จะผลิตหรือนำเข้าเครื่องวัดที่มีลักษณะแตกต่างไปจากที่กำหนดไว้ในประกาศนี้ต้องผ่านการตรวจสอบจากสำนักงานกลางก่อนหากผลการตรวจสอบปรากฏว่าลักษณะของเครื่องวัดดังกล่าวมีมาตรฐานไม่แตกต่างไปจากที่กำหนดไว้ในประกาศนี้และรัฐมนตรีเห็นชอบแล้ว ก็ให้พนักงานเจ้าหน้าที่ให้คำรับรองเครื่องวัดดังกล่าวได้ข้อ ๖ เครื่องวัดความยาว ต้องทำให้ถาวรและไม่เป็นเครื่องมือของการฉ้อโกงได้สะดวกเครื่องวัดความยาวต้องทำด้วยวัสดุที่ดี มีการออกแบบและสร้างขึ้นในลักษณะที่เมื่อใช้งานอย่างปกติธรรมดาแล้วต้องมีความถูกต้องอยู่เสมอส่วนประกอบของเครื่องต้องทำงานได้อย่างต่อเนื่องไม่ชำรุด โค้งงอ หรือผิดเพี้ยนไปจากเดิมจนทำให้มีผลต่อความถูกต้องของเครื่อง ในกรณีที่มีการปรับแต่งเครื่องวัด เครื่องซึ่งปรับแต่งแล้วต้องรักษาสภาพความถูกต้องได้อย่างเหมาะสมในกรณีที่จำเป็นสำนักงานกลางอาจทำการทดสอบต้นแบบของเครื่องวัดตามหลักเกณฑ์ วิธีการ และเงื่อนไขที่รัฐมนตรีโดยคำแนะนำของคณะกรรมการประกาศกำหนดก็ได้ข้อ ๗ เครื่องวัดความยาวต้องแสดงรายละเอียดดังต่อไปนี้ไว้บนเครื่อง โดยต้องทำให้อ่านง่าย ชัดเจน และลบเลือนยาก(๑) ชื่อ หรือเครื่องหมายการค้าของผู้ผลิต ผู้นำเข้า หรือผู้ขาย(๒) รุ่นซึ่งระบุแบบของเครื่อง(๓) เลขลำดับประจำเครื่องที่พนักงานเจ้าหน้าที่กำหนดความในวรรคหนึ่งมิให้ใช้บังคับกับส่วนประกอบที่แยกออกจากเครื่องวัดซึ่งจำเป็นต่อการวัดและไม่มีผลกระทบต่อความถูกต้องของการวัดนั้น หรือเครื่องวัดซึ่งโดยสภาพไม่สามารถแสดงรายละเอียดดังกล่าวได้หรือเมื่อแสดงแล้วจะทำให้เกิดความเสียหายแก่เครื่องวัดนั้นข้อ ๘ พิกัดกำลังของเครื่องวัดความยาวต้องแสดงไว้ให้เห็นชัดเจนลบเลือนยาก ทั้งนี้ จะแสดงเป็นอักษรย่อก็ได้พิกัดกำลังตามวรรคหนึ่งต้องแสดงเป็นตัวเลขไทยหรืออารบิคและอักษรไทยหรือตัวอักษรหรือสัญลักษณ์ที่รัฐมนตรีกำหนดข้อ ๙ ความเที่ยงของเครื่องวัดความยาวต้องอยู่ภายในอัตราเผื่อเหลือเผื่อขาดที่กำหนดไว้ในประกาศนี้อัตราเผื่อเหลือเผื่อขาดสำหรับการให้คำรับรองชั้นแรกให้เป็นไปตามที่กำหนดไว้ในข้อ ๑๖อัตราเผื่อเหลือเผื่อขาดสำหรับการให้คำรับรองชั้นหลังให้มีค่าเป็นสองเท่าของอัตราเผื่อเหลือเผื่อขาดสำหรับการให้คำรับรองชั้นแรกอัตราเผื่อเหลือเผื่อขาดสำหรับการตรวจสอบเครื่องวัดที่ใช้งานแล้วให้เป็นสองเท่าของอัตราเผื่อเหลือเผื่อขาดสำหรับการให้คำรับรองชั้นแรกข้อ ๑๐ เครื่องวัดความยาวต้องมีส่วนแสดงค่าปริมาณที่วัดที่เหมาะสมและมีจำนวนเพียงพอกับการใช้งานข้อ ๑๑ การแสดงค่าของเครื่องวัดความยาวต้องมีลักษณะดังต่อไปนี้(๑) การแสดงค่าแบบแอนะล็อก(ก) ขั้นหมายมาตราและส่วนชี้ค่า ต้องได้รับการออกแบบอย่างเหมาะสมและทำงานสัมพันธ์กัน(ข) ขั้นหมายมาตรา ตัวเลข ตัวอักษร หรือสัญลักษณ์ต่าง ๆ ต้องอ่านง่าย ชัดเจน และลบเลือนยาก(ค) ถ้ามีส่วนแสดงค่าหลายแห่ง ทุกแห่งต้องแสดงค่าสอดคล้องกัน(ง) ถ้ามีส่วนพิมพ์ค่า ค่าที่พิมพ์ต้องสอดคล้องกับค่าที่แสดง(๒) การแสดงค่าแบบดิจิทัล(ก) การแสดงค่าไม่ว่าจะใช้ตัวเลข ตัวอักษร หรือสัญลักษณ์อื่นใดมาประกอบกันหรือไม่ก็ตามต้องไม่ทำให้เกิดความสับสนในการอ่านค่า(ข) ถ้ามีส่วนแสดงค่าหลายแห่ง ทุกแห่งต้องแสดงค่าถูกต้องตรงกัน(ค) ถ้ามีส่วนแสดงค่าทั้งแบบดิจิทัลและแบบแอนะล็อก การแสดงค่าแบบดิจิทัลต้องสอดคล้องกับการแสดงค่าแบบแอนะล็อก(ง) ถ้ามีส่วนพิมพ์ค่า ค่าที่พิมพ์ต้องถูกต้องตรงกับค่าที่แสดง(๓) การแสดงค่าของเครื่องวัดที่คำนวณราคาได้ จำนวนเงินต้องมีความถูกต้องสอดคล้องกับปริมาณการวัดที่แสดงข้อ ๑๒ เครื่องหมายของบรรดาตัวควบคุมการทำงานส่วนแสดงค่าและอุปกรณ์ต่าง ๆ รวมทั้งสวิตช์ของเครื่องวัดความยาว ต้องทำให้อ่านง่ายชัดเจน และลบเลือนยากข้อ ๑๓ เครื่องวัดความยาวต้องมีที่สาหรับผนึก เพื่อป้องกันการปรับเปลี่ยนแก้ไขภายหลังการตรวจรับรองแล้ว ซึ่งจะทำการแก้ไข ดัดแปลง หรือซ่อมแซมเครื่องวัดนั้นได้ก็ต่อเมื่อต้องทำลายผนึกก่อนข้อ ๑๔ หากมีโปรแกรมที่ใช้กับเครื่องวัดความยาว และโปรแกรมดังกล่าวมีผลต่อความเที่ยงของเครื่องวัด(๑) โปรแกรมดังกล่าวต้องไม่ทำให้ความเที่ยงของเครื่องวัดคลาดเคลื่อนเกินอัตราเผื่อเหลือเผื่อขาดหรือแสดงค่า พิมพ์ค่า คำนวณหรือบันทึกค่าผลการวัดคลาดเคลื่อนเกินอัตราเผื่อเหลือเผื่อขาดหลังจากตรวจสอบให้คำรับรองและต้องจัดให้มีวิธีการป้องกันการแก้ไขหรือปรับแต่งหรือดัดแปลงโปรแกรมด้วยวิธีผนึกทางกล(mechanical seal) หรือวิธีผนึกทางอิเล็กทรอนิกส์(Electronic seal เช่น Audit trail) หรือทั้งสองวิธีควบคู่กัน(๒) ผู้ประกอบธุรกิจเกี่ยวกับเครื่องวัดหรือผู้ครอบครอง ต้องแสดงชื่อ รุ่น และหมายเลขประจำโปรแกรม(Software Identification) บนส่วนแสดงค่าและหรือส่วนบันทึกค่าทุกครั้งที่มีการปิดเปิดเครื่องวัด หรือสามารถเรียกดูได้เมื่อผู้ใช้งานหรือผู้ที่เกี่ยวข้องต้องการ(๓) ผู้ประกอบธุรกิจเกี่ยวกับเครื่องวัดหรือผู้ครอบครอง ต้องจัดทำคู่มือการใช้งานโปรแกรมให้ครบถ้วนตามการใช้งานเครื่องวัด และต้องแสดงให้พนักงานเจ้าหน้าที่หรือนายตรวจชั่งตวงวัดตรวจสอบได้เสมอหมวด ๒เครื่องวัดความยาว ข้อ ๑๕ เครื่องวัดความยาวต้องมีลักษณะ ดังต่อไปนี้(๑) เครื่องวัดความยาวนั้นให้ทำด้วยโลหะ ไม้เนื้อแข็ง ใยสังเคราะห์ หรือวัสดุอื่นใดที่สำนักงานกลางได้ตรวจสอบแล้วว่ามีคุณสมบัติที่ใช้แทนกันได้โดย(ก) ผลของการขยายตัวของวัสดุเมื่ออุณหภูมิเปลี่ยนแปลงไป ±๘ องศาเซลเซียสจากอุณหภูมิอ้างอิงหรืออุณหภูมิที่ระบุไว้บนเครื่องวัดรวมกับผลผิดทั้งหมดแล้วต้องมีค่าไม่เกินอัตราเผื่อเหลือเผื่อขาดที่กำหนดไว้ในข้อ ๑๖(ข) สำหรับเครื่องวัดที่ใช้งานภายใต้ข้อกำหนดแรงดึงระบุในแต่ละครั้งที่ทำการวัดเมื่อเปลี่ยนแปลงแรงดึงไป±๑๐ % ของแรงดึงระบุ ผลการขยายตัวของวัสดุเนื่องจากแรงดึงที่เปลี่ยนแปลงไปรวมกับผลผิดทั้งหมดแล้วต้องมีค่าไม่เกินอัตราเผื่อเหลือเผื่อขาดที่กำหนดไว้ในข้อ ๑๖(๒) เครื่องวัดความยาวชนิดบรรทัดตรงที่ทำด้วยไม้หรือวัสดุอื่นใดที่สำนักงานกลางได้ตรวจสอบแล้วว่ามีคุณสมบัติคล้ายคลึงกันถ้ายาวตั้งแต่ ๑ เมตรขึ้นไป ให้หุ้มปลายทั้งสองของเครื่องวัดความยาวอย่างแน่นหนาด้วยโลหะที่มีความแข็งไม่น้อยกว่าความแข็งของทองเหลืองและหนาไม่น้อยกว่า ๑ มิลลิเมตร(๓) เครื่องวัดความยาวชนิดบรรทัดตรง ต้องทำให้เกลี้ยงเรียบ ตรง และพับม้วนไม่ได้(๔) เครื่องวัดความยาวที่พับได้ ต้องทำให้ทุกส่วนหยุดลงรอยต่อกันพอดีเมื่อกางขึงออก(๕) ขั้นหมายมาตรา(ก) ความยาวของขั้นหมายมาตราใหญ่ ต้องเห็นได้ชัดเจน อ่านง่าย มีลักษณะถาวร และยาวกว่าขั้นหมายมาตราเล็ก(ข) ความกว้างของขั้นหมายมาตรา ต้องไม่กว้างกว่ากึ่งหนึ่งของช่องขั้นหมายมาตราเล็กสุด และไม่เกิน ๐.๗๕ มิลลิเมตร ถ้าช่องขั้นหมายมาตรากว้างมากกว่า๒ เซนติเมตร ความกว้างของขั้นหมายมาตราต้องไม่มากกว่า ๒ มิลลิเมตร(ค) ขั้นหมายมาตราทั้งปวง ต้องทำให้ได้มุมฉากกับริมของเครื่องวัดความยาว(ง) ค่าขั้นหมายมาตรา ต้องมีค่า ๑ x ๑๐k หรือ ๒ x ๑๐k หรือ๕ x ๑๐k เมตรโดยที่ k เป็นเลขจำนวนเต็มบวก จำนวนเต็มลบ หรือศูนย์(๖) พิกัดกำลังของเครื่องวัดความยาวจะต้องมีค่า ดังต่อไปนี้ความยาวเครื่องวัด (เมตร)พิกัดกำลัง (เมตร)๐.๕ เมตร จนถึง ๑๕ เมตร๐.๕ x n (n = ๑ ถึง ๓๐)๑๕ เมตร จนถึง ๑๐๐ เมตร๕.๐ x n (n = ๓ ถึง ๒๐)มากกว่า ๑๐๐ เมตร๕๐ x n (n = ๒ ถึง ๔)เมื่อ nเป็นเลขจานวนเต็มบวก(๗) เครื่องวัดความยาวชนิดสายแถบโลหะม้วนกลับอัตโนมัติ ให้มีพิกัดกำลังตาม (๖) แต่ไม่เกิน ๑๕ เมตร(๘) เครื่องวัดความยาวชนิดบรรทัดตรง ให้มีพิกัดกำลังตาม (๖) แต่ไม่เกิน ๕ เมตร(๙) เครื่องวัดความยาวชนิดพับได้ ให้มีพิกัดกำลังตาม (๖) แต่ไม่เกิน ๕ เมตร(๑๐) เครื่องวัดความยาวชนิดสายแถบที่ทำด้วยใยแก้วสังเคราะห์หรือวัสดุอื่นใดที่สำนักงานกลางได้ตรวจสอบแล้วว่ามีคุณสมบัติที่ใช้แทนกันได้โดยไม่มีตัวเรือนและอุปกรณ์หมุนเก็บ ให้มีพิกัดกำลังตาม (๖) แต่ไม่เกิน ๕ เมตร และต้องทนแรงดึงได้ถึง ๒ กิโลกรัม(๑๑) เครื่องวัดความยาวชนิดสายแถบที่ทำด้วยใยแก้วสังเคราะห์หรือวัสดุอื่นใดที่สำนักงานกลางได้ตรวจสอบแล้วว่ามีคุณสมบัติที่ใช้แทนกันได้โดยมีตัวเรือนและอุปกรณ์หมุนเก็บ ให้มีพิกัดกำลังตาม (๖) แต่ไม่เกิน ๑๐๐ เมตร และต้องทนแรงดึงได้ถึง ๒ กิโลกรัม(๑๒) เครื่องวัดความยาวชนิดสายแถบโลหะและโซ่ ให้มีพิกัดกำลังตาม (๖) โดยเริ่มตั้งแต่ ๕ เมตร และไม่เกิน ๒๐๐ เมตร และต้องทนแรงดึงได้ถึง๕ กิโลกรัม(๑๓) เครื่องวัดความยาวชนิดสายแถบโลหะที่ประกอบกับลูกดิ่ง ให้มีพิกัดกำลังตาม (๖) โดยเริ่มตั้งแต่ ๕ เมตร และไม่เกิน ๕๐ เมตร และต้องทนแรงดึงได้อย่างน้อยเท่ากับน้ำหนักของลูกดิ่ง(๑๔) เครื่องวัดความยาวตาม (๗) (๑๐) (๑๑)(๑๒) และ (๑๓) จะมีขั้นหมายมาตราเผื่อก็ได้ข้อ ๑๖ อัตราเผื่อเหลือเผื่อขาดสำหรับการให้คำรับรองชั้นแรกให้เป็นไปตามที่กำหนดไว้ ดังต่อไปนี้(๑) อัตราเผื่อเหลือเผื่อขาดของช่องขั้นหมายมาตรา(ก) สำหรับเครื่องวัดความยาวตามข้อ ๑๕ (๗) (๘) (๑๒) และ (๑๓) ให้มีทั้งฝ่ายมากและฝ่ายน้อยตามตาราง ดังต่อไปนี้ช่องชั้นหมายมาตราอัตราเผื่อเหลือเผื่อขาดไม่เกิน ๑ มิลลิเมตรมากกว่า ๑ มิลลิเมตร แต่ไม่เกิน ๑ เซนติเมตรมากกว่า ๑ เซนติเมตร๐.๒ มิลลิเมตร๐.๔ มิลลิเมตร๐.๕ มิลลิเมตร(ข) สำหรับเครื่องวัดความยาวตามข้อ๑๕ (๙) (๑๐) และ (๑๑) ให้มีทั้งฝ่ายมากและฝ่ายน้อยตามตารางดังต่อไปนี้ช่องขั้นหมายมาตราอัตราเผื่อเหลือเผื่อขาดไม่เกิน ๑ มิลลิเมตรมากกว่า ๑ มิลลิเมตร แต่ไม่เกิน ๑ เซนติเมตรมากว่า ๑ เซนติเมตร๐.๓ มิลลิเมตร๐.๖ มิลลิเมตร๑.๐ มิลลิเมตร(๒) ช่องขั้นหมายมาตราสองช่องที่อยู่ติดกันต้องแตกต่างกันไม่เกินอัตราเผื่อเหลือเผื่อขาดตามที่กำหนดไว้ ดังต่อไปนี้(ก) สำหรับเครื่องวัดความยาวตามข้อ ๑๕ (๗) (๘) (๑๒) และ (๑๓) ให้มีทั้งฝ่ายมากและฝ่ายน้อยตามตาราง ดังต่อไปนี้ช่องขั้นหมายมาตราอัตราเผื่อเหลือเผื่อขาดไม่เกิน ๑ มิลลิเมตรมากกว่า ๑ มิลลิเมตร แต่ไม่เกิน ๑ เซนติเมตรมากว่า ๑ เซนติเมตร๐.๒ มิลลิเมตร๐.๔ มิลลิเมตร๐.๕ มิลลิเมตร(ข) สำหรับเครื่องวัดความยาวตามข้อ๑๕ (๙) (๑๐) และ (๑๑) ให้มีทั้งฝ่ายมากและฝ่ายน้อยตามตารางดังต่อไปนี้ช่องขั้นหมายมาตราอัตราเผื่อเหลือเผื่อขาดไม่เกิน ๑ เมตรมากกว่า ๑ มิลลิเมตร แต่ไม่เกิน ๑ เมตรมากกว่า ๑ เซนติเมตร๐.๓ มิลลิเมตร๐.๖ มิลลิเมตร๑.๐ มิลลิเมตร(๓) อัตราเผื่อเหลือเผื่อขาดสำหรับการให้คำรับรองชั้นแรกระหว่างขั้นหมายมาตราสองขั้นหมายมาตราที่ไม่ติดกันและระหว่างขั้นหมายมาตราศูนย์ถึงขั้นหมายมาตราสูงสุด(ก) สำหรับเครื่องวัดความยาวตามข้อ ๑๕ (๗) (๘) (๑๒) และ (๑๓) ให้มีทั้งฝ่ายมากและฝ่ายน้อยได้ไม่เกินกว่าค่าที่ได้จากการคำนวณตามสูตร๐.๓ + ๐.๒ L มิลลิเมตร เมื่อ L เท่ากับค่าความยาวระหว่างขั้นหมายมาตราโดยมีค่าเป็นเลขจำนวนเต็มของหน่วยเมตร ในกรณีที่ไม่เป็นเลขจำนวนเต็มให้ปัดขึ้นเป็นค่าของเลขจำนวนเต็ม(ข) สำหรับเครื่องวัดความยาวตามข้อ ๑๕ (๙) (๑๐) และ (๑๑) ให้มีทั้งฝ่ายมากและฝ่ายน้อยได้ไม่เกินค่าที่ได้จากการคำนวณตามสูตร ๐.๖ + ๐.๔ L มิลลิเมตร เมื่อ L เท่ากับค่าความยาวระหว่างขั้นหมายมาตรา โดยมีค่าเป็นเลขจำนวนเต็มของหน่วยเมตร ในกรณีที่ไม่เป็นเลขจำนวนเต็มให้ปัดขึ้นเป็นค่าของเลขจำนวนเต็ม(๔) อัตราเผื่อเหลือเผื่อขาดระหว่างขั้นหมายมาตราบนลูกดิ่งที่ประกอบกับสายแถบโลหะกับขั้นหมายมาตราบนสายโลหะที่ระยะห่างไม่เกิน๑ เมตรนั้น ให้มีทั้งฝ่ายมากและฝ่ายน้อยได้ไม่เกินกว่า ๐.๖ มิลลิเมตรประกาศ ณ วันที่ ๒๖ กันยายน พ.ศ. ๒๕๖๑สนธิรัตน์ สนธิจิรวงศ์รัฐมนตรีว่าการกระทรวงพาณิชย์ปุณิกา/ธนบดี/จัดทำ๔ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๗๑ ง/หน้า ๑๕/๒๙ ตุลาคม ๒๕๖๑